b'\n_START_ARTICLE_\nWest Kennet Long Barrow\n_START_SECTION_\nZgradba\n_START_PARAGRAPH_\nTrapezoidna gomila sestoji iz krede in je dolga pribli\xc5\xbeno 100 m. Gradbeni material je bil \xc4\x8drpan iz plitvih jarkov na vzdol\xc5\xbenih straneh gomile. \xc5\xa0iroka berma lo\xc4\x8di jarek od gomile. Jarek je zdaj napolnjen z zemljo. Geofizikalna raziskava je leta 1992 odkrila, da je bila gomila zgrajena v najmanj dveh fazah , kar pojasnjuje njeno naklju\xc4\x8dno smer. Komora na koncu z vzhoda je bila zgrajena iz kremenove skale. Osni prehod grobnice ima pet komor. Atrij pred vhodom je polkro\xc5\xbeen s fasado in zaprt z velikimi kamnitimi plo\xc5\xa1\xc4\x8dami._NEWLINE_Arheologi so ga ozna\xc4\x8dili kot dolgo gomilo s komorami in je ena od grobnic Severn-Cotswold. Ima dva para nasproti le\xc5\xbee\xc4\x8dih pre\xc4\x8dnih komor in eno samo komoro, ki se je uporabljala za pokop. Kamnite pokopne komore so na enem koncu ene najdalj\xc5\xa1ih grobnic v Veliki Britaniji. Za gradnjo naj bi po ocenah porabili 15.700 delovnih ur.\n_START_SECTION_\nPokopi\n_START_PARAGRAPH_\nNa\xc5\xa1li so ostanke najmanj 46 ljudi, mo\xc5\xa1kih, \xc5\xbeensk in okoli ducat otrok. Nekaj okostnjakov je bilo popolnih, pri nekaterih so manjkale lobanje. Zdi se, kot da so kosti preuredili in odstranili iz groba za obrede. Predvidevajo, da so grobnico uporabljali (tudi po koncu pokopov) pribli\xc5\xbeno 650 let. Na\xc5\xa1li so zgodnjo neolitsko kerami\xc4\x8dno posodo (Windmill Hill), peterborousko posodo in zvon\xc4\x8daste \xc4\x8da\xc5\xa1e. V obdobju kulture zvon\xc4\x8dastih \xc4\x8da\xc5\xa1 je bil grob napolnjen z zemljo in vhod zaprt z vrsto opeke. Preiskava \xc4\x8dlove\xc5\xa1kih ostankov je pokazala, da so pokojniki pogosto trpeli zaradi artritisa in te\xc5\xbeav z zobmi.\n_START_SECTION_\nRaziskovanje\n_START_PARAGRAPH_\nPrva izkopavanja je med letoma 1678 in 1685 opravil dr. Toope iz Marlborougha. Grobnico je raziskal John Aubrey, William Stukeley je v letih 1723, 1724 izdelal na\xc4\x8drt.  Leta 1859 je grobno gomilo raziskoval John Thurnam in na\xc5\xa1el dele zahodne grobne komore in koridor. Druge komore so odkrili leta 1955 pod vodstvom Stuarta Piggota in Richarda Atkinsona. Vhod je bil obnovljen med izkopavanji._NEWLINE_Gradnja West Kennet Long Barrowa se je za\xc4\x8dela okoli 3600 pred na\xc5\xa1im \xc5\xa1tetjem, kar je pribli\xc5\xbeno 400 let pred prvo fazo Stonehengea, v uporabi je bil do okoli 2500 pred na\xc5\xa1im \xc5\xa1tetjem. Gomila je bila po\xc5\xa1kodovana zaradi vsesplo\xc5\xa1nega kopanja. Arheolo\xc5\xa1ka izkopavanja leta 1859 in 1955, 1956 so pokazala vsaj 46 pokopov, od otrok do starej\xc5\xa1ih oseb. Pred kratkim sta ponovna analiza in datiranje 46 ljudi pokazala, da so vsi umrli v 20. do 30. letu starosti. Ta grob je bil odprt 1000 let._NEWLINE_Najnovej\xc5\xa1a izkopavanja so razkrila, da so stranske komore v notranjosti natan\xc4\x8dni enakokraki trikotniki, katerih vi\xc5\xa1ina je dvakratna dol\xc5\xbeina osnove. Artefakti, povezani s pokopi, so neolitska \xc5\xbelebljena posoda, ki je podobna, kot so jo na\xc5\xa1li na bli\xc5\xbenjem Windmill Hillu.'